O‘zbekistonlik charm qo‘lqop ustasi Shahram G‘iyosov bugun 69 kilogrammgacha bo‘lgan vazn toifasida nimchorak final bosqichidagi uchrashuvini o‘tkazdi. Litvalik Stanionis Eimantasga qarshi ringga ko‘tarilgan Shahram G‘iyosov hakamlar bahosiga ko‘ra 3 raundda ham raqibdan ustun keldi - 29:28, 30:27, 30:27. Birinchi bosqichda Buxoro boks maktabi tarbiyalanuvchisi bo‘lgan G‘iyosov ispaniyalik Yuba Sissokoga hech qanday imkoniyat qoldirmagandi. U endi chorak finalda ishtirokini davom ettiradi (13 avgust kuni). Uning bu bosqichdagi raqibi Armaniston va Kuba vakillari o‘rtasidagi jangda aniqlandi. Bu jangda kubalik Iglesias Roniyel g‘olib bo‘ldi.